Catełògna Catalunya 2011 catełani Ła Catełògna , ła xe na region a status conteso tra el Regno de Spagna e ła Republica Independente dea Catałogna, dopo a dichiarasion de independensa unilaterae del 27 de otobre 2017, no reconosùa. Ła Catełogna ła confina a nord co ła Fransa e el Andora separà da ła caena dei Pirenei, a ovest co l'Aragona, a sudest col Mar Mediteraneo e a sud co ła Comunidà Vałensiana. Ła coverze na area de 32 114 km², co na popołasion de 7,2 miłioni de abitanti. A xe a prinaipae e a piasè popoada area de difuxion del Catałan, inte i Paexi Catałani, e na nasion storega. El teritorio el xe caraterixà da ła cadena de i Pirenei a nord, da ła Depresion sentral Catałana a el sentro e da łe Caene costiere Catałane a sudest. I fiumi prinsipalel i xe el Ebro co el so afluente de sanca Segre, e el Llobregat. El clima el pasa indando da sudest a nordovest da mediteraneo a tenperà fresco, influensà da ła altitudine e da ła distansa da ła costa. Ła Catełògna ła xe dividesta in cuatro provinse ; che łe xe sudivideste in pì anca in rispetive 11, 8, 12 e 10 comarche. Ła ga come cavedal a ga Barçełona; altre sità inportanti łe xe Leida, Xerona e Taragona.